近日,一名小一男仔懷疑喺學校畀同學仔欺凌,耳仔畀人塞咗擦紙膠。事件曝光之後,引起唔少關注。有研究發現,原來香港校園欺凌嘅個案數字係全世界之冠。
Joey個囡囡Betty,本身係一個跳跳紮、好鍾意睇書嘅乖乖女。但就因為佢讀書成績好,就引嚟其他同學仔對佢嘅欺凌。
要每日返學對住一班唔鍾意自己、甚至會傷害自己嘅同學仔,對12歲嘅Betty嚟講,呢個係一種見唔到盡頭嘅折磨,而對Joey嚟講,見住自己個寶貝女咁樣,做阿媽嘅,只係想呢一切都可以盡快停止。
依家嘅Joey,同其他有同樣問題嘅家長一齊開咗個Facebook page,希望用家長角色,做多少少嘢,唔會再有孩子因為被欺凌而受到傷害。